อีโมโกวอลเลย์

อีโมโกวอลเลย์ (Imoco Volley) เป็นสโมสรวอลเลย์บอลหญิงที่ตั้งอยู่ในโกเนกลียาโน ประเทศอิตาลี ก่อตั้งขึ้นในปี ค.ศ. 2012 และเข้าแข่งขันในเซเรียอา 1 ซึ่งเป็นลีกระดับสูงสุดของประเทศอิตาลี

**ประวัติ**
อีโมโกวอลเลย์โกเนกลียาโน หรืออีโมโก มีสัญลักษณ์เป็นเสือดำ ก่อตั้งในวันที่ 15 มีนาคม ค.ศ. 2012 โดยประธานสโมสรชื่อว่า ปีเอโร การ์เบลล็อตโต เจ้าของโรงบ่มไวน์ มีผู้สนับสนุนหลัก คือ Imoco Group สื่อสิ่งพิมพ์ยักษ์ใหญ่ Prosecco Doc ไวน์ชื่อดัง และ Antonio Carraro ธุรกิจรถแทรกเตอร์ เป็นผู้สนับสนุนหลักร่วมด้วย สนามเหย้าของทีมชื่อว่า สนามปาลาเวร์เด (PalaVerde) ตั้งอยู่ที่เมืองโคเนกยาโน แคว้นเตรวีโซ ทางตอนเหนือของประเทศอิตาลี 
อีโมโกอลเลย์ เริ่มเข้าแข่งขันเซเรียอา 1 ในฤดูกาล 2012-13 และสามารถคว้ารองแชมป์ลีกได้ตั้งแต่ปีแรก
ฤดูกาลถัดมา 2013-14 ทีมได้สิทธิ์ในการเข้าแข่งขัน ชิงแชมป์ถ้วยยุโรป หรือซีอีวีแชมเปียนส์ลีก โดยการนำทัพนักกีฬาชาวอเมริกัน คือคาร์ลี ลอยด์ และลอเรน กิบบีเมเยอร์ โดยในฤดูกาลนี้ทีมจบเพียงอันดับที่ 3 ของการแข่งขันลีก

ในฤดูกาล 2015-16 อีโมโกวอลเลย์ ทำผลงานได้ดี สามารถคว้าแชมป์ลีกเป็นสมัยแรกของสโมสร รวมทั้งมีนักกีฬาทีมชาติสหรัฐอเมริกาถึง 4 คน คือ อะลิชา แกลสส์, เรเชล แอดัมส์, เคลซีย์ โรบินสัน และเมแกน อีซี โดยการมาทำทีมของดาวีเด มัซซันตี อดีตหัวหน้าผู้ฝึกสอนทีมชาติอิตาลีอีกด้วย

ฤดูกาล 2016-17 สโมสรสามารถคว้าแชมป์โกปปาอีตาเลีย และอิตาเลียนซูเปอร์คัพเป็นครั้งแรก รวมถึงสามารถเข้าชิงรายการซีอีวีแชมเปียนส์ลีกเป็นครั้งแรก แต่สุดท้ายพลาดท่าให้กับวาคึฟบังค์อิสตันบูล ทีมใหญ่จากประเทศตุรกี 

ในฤดูกาลถัด 2019-20 การเข้ามาของ ปาโอลา เอโกนู ดาวตบทีมชาติอิตาลี เข้ามาผนึกกำลังกับทัพนักกีฬาที่มีอยู่เดิม คือ โมนีกา เด เจนนาโร, ยออันนา วอวอช, คิมเบอร์ลี ฮิลล์ รอบิน เดอ กร็อยฟ์ และมีเรียม ซิลลา ทำให้ทีมลงตัว สามารถคว้าแชมป์ในรายการต่าง ๆ ที่แข่งขัน เช่น วอลเลย์บอลหญิงชิงแชมป์สโมสรโลก 2019 ที่เมืองเจ้อเจียง ประเทศจีน ได้เป็นครั้งแรก รวมทั้งคว้าแชมป์ทุกรายการทั้งหมดของการแข่งขันภายในประเทศ เป็นต้นมา

ฤดูกาล 2020-21 เนื่องจากการระบาดทั่วของโควิด-19 ทีมก็สามารถคว้าแชมป์ในรายการต่าง ๆ ได้ รวมทั้งในรายการซีอีวีแชมเปียนส์ลีก ที่นัดชิงชนะเลิศ ได้เจอกับคู่ปรับ อย่างวาคึฟบังค์อิสตันบูล จากตุรกี สุดท้ายทีมได้ชนะการแข่งขัน 3-2 เซ็ตคว้าแชมป์สมัยแรก และนักกีฬายอดเยี่ยมคือ ปาโอลา เอโกนู

รวมทั้งอีโมโกวอลเลย์ ได้สร้างสถิติโลก คือเป็นทีมที่สามารถชนะ 74 นัดติดต่อกัน หลังจากเอาชนะทีมเตรนตีโน ไป 3-0 เซ็ต และได้บันทึกลงใน กินเนสบุ๊ค โดยสถิติเดิมเป็นของ วาคึฟบังค์ โดยชนะติดต่อกันทั้งหมด 73 นัด

**ชื่อทีมก่อนหน้า**
1 ชื่อทีมในการแข่งขันระดับนานาชาติ
*2 ชื่อทีมในการแข่งขันภายในประเทศ

**เกียรติประวัติ**
ไฟล์:Premiazione Coppa Italia 2021-2022 Pallavolo femminile.jpg|thumb|250px|อีโมโกวอลเลย์แชมป์โกปปาอีตาเลีย 2022
ไฟล์:Coppa Italia Volley Femminile 23-24.jpg|thumb|250px|อีโมโกวอลเลย์แชมป์โกปปาอีตาเลีย 2024- 20px วอลเลย์บอลหญิงชิงแชมป์สโมสรโลก
** ชนะเลิศ (2): 2019, 2022
** รองชนะเลิศ (1): 2021- 23x23px ซีอีวีวิมินส์แชมเปียนส์ลีก
** ชนะเลิศ (2): 2021, 2024
** รองชนะเลิศ (3): 2017, 2019, 2022- เซเรียอา 1
** ชนะเลิศ (8): 2015–16, 2017–18, 2018–19, 2020–21, 2021–22, 2022–23, 2023–24, 2024–25
** รองชนะเลิศ (1): 2012–13-  20px โกปปาอีตาเลีย
** ชนะเลิศ (7): 2016–17, 2019–20, 2020–21, 2021–22, 2022–23, 2023–24, 2024–25
** รองชนะเลิศ (2): 2017–18, 2018–19- 20px ซูแปร์โกปปาอีตาเลียนา
** ชนะเลิศ (8): 2016, 2018, 2019, 2020, 2021, 2022, 2023, 2024
** รองชนะเลิศ (2): 2013, 2017

**ผู้เล่นชุดปัจจุบัน**
ฤดูกาล 2024–2025

**หัวหน้าผู้ฝึกสอนและหัวหน้าทีม**

**หัวหน้าผู้ฝึกสอน**

**หัวหน้าทีม**

**สนามกีฬาและสถานที่**
ปาลาเวร์เด สเตเดียม

**ผู้ผลิตชุดและผู้สนับสนุนหลัก**

**อ้างอิง**

**แหล่งข้อมูลอื่น**
  Official website it- imocovolley- imocovolley- ImocoVolley- imocovolley- c=UCbn-wUbxcw51VchCcXF0BqA-  อีโมโกวอลเลย์ ที่ Volleybox.net
หมวดหมู่:สโมสรกีฬาที่ก่อตั้งในปี พ.ศ. 2555
หมวดหมู่:สโมสรวอลเลย์บอลในประเทศอิตาลี